钦定古今图书集成/明伦汇编/氏族典/第057卷 > 徐商
## 钦定古今图书集成/明伦汇编/氏族典/第057卷 > 徐商

按《唐书徐有功传》：“有功五世孙商，字义声，或字秋卿，
客新郑，再世因为新郑人。幼隐终条山，擢进士第。大
中时，擢累尚书左丞。宣宗诏为巡边使，使有指，拜河
中节度使，徙节山南东道。咸通初，以刑部尚书为诸
道盐铁转运使，封东莞县子。四年进同中书门下平
章事，出为荆南节度使，累进太子太保，卒。”